sagorsarker/bangla-wikipedia huggingface dataset:
মা হুয়ান

মা হুয়ান ( simplified Chinese , জিয়াওরজিং : ) ( ১৩৮০–১৪৬০ ), সৌজন্যে নাম জংদাও ( Chinese, ছদ্মনাম পর্বত-কাঠ কাটার (會稽山樵), একজন চীনা অভিযাত্রী, অনুবাদক এবং ভ্রমণ লেখক ছিলেন। তিনি অ্যাডমিরাল ঝেং হি-এর পশ্চিম মহাসাগরে তাঁর সাতটি অভিযানের মধ্যে তিনটিতে সঙ্গী ছিলেন। মা একজন মুসলিম ছিলেন এবং ঝেজিয়াংয়ের কুয়াইজি কমান্ডারিতে জন্মগ্রহণ করেন। এলাকাটি শাওক্সিংয়ের আধুনিক সীমান্তের অন্তর্গত একটি এলাকা। তিনি বেশ কিছু ধ্রুপদী চীনা এবং বৌদ্ধ গ্রন্থ জানতেন। অনুবাদ করতে পারার জন্য তিনি আরবি ভাষা শিখেছিলেন।
১৪১৩ সালে তার চতুর্থ অভিযানে তিনি চম্পা, জাভা, সুমাত্রা, পালেমবাং, সিয়াম, কোচি এবং হরমুজ পরিদর্শন করেন।
১৪২১ সালের অভিযানে তিনি মালাক্কা, আরু, সুমাত্রা, ত্রিনকোমালি, সিংহল, কোচি, কালিকট, জুফার এবং হরমুজ পরিদর্শন করেন।
১৪৩১ সালের অভিযানে তিনি বাংলা, চট্টগ্রাম, সোনারগাঁও, গৌড় এবং কালিকট ভ্রমণ করেন। কালিকট থেকে, নপুংসক হং বাও তাকে মক্কায় দূত হিসেবে প্রেরণ করেন।
তার অভিযানের সময়, মা হুয়ান ভূগোল, রাজনীতি, আবহাওয়া, পরিবেশ, অর্থনীতি, স্থানীয় রীতিনীতি এবং এমনকি অপরাধীদের শাস্তির পদ্ধতি সম্পর্কে লিখেছিলেন। প্রথম অভিযানে বাড়ি ফিরে তিনি তার অভিযানের উপর একটি বই লিখতে শুরু করেন, যার প্রথম খসড়াটি ১৪১৬ সালের দিকে প্রস্তুত হয়েছিল। পরবর্তী অভিযানের সময় তিনি তার খসড়াটি সম্প্রসারণ ও সংশোধন করেন। খসড়ার চূড়ান্ত সংস্করণটি ১৪৫১ সালের দিকে চূড়ান্ত করা হয়। তার বইয়ের নাম ছিল "ইংইয়া শেংলান" (সমুদ্রের তীরের সামগ্রিক জরিপ)।
মিং রাজবংশ এবং ছিং রাজবংশের সময়, বইটির অনেক মুদ্রিত ও হাতে লিখিত সংস্করণ প্রচলিত ছিল। ইতিহাসবিদ ফেং চেংজুন কর্তৃক সম্পাদিত ও টীকাযুক্ত একটি প্রামাণ্য ছাপা সংস্করণ এখনো সংরক্ষিত আছে। মিং রাজবংশের হাতে লেখা সংস্করণের উপর ভিত্তি করে একটি নতুন সংস্করণ সম্প্রতি চীনের ওশান পাবলিশিং হাউস দ্বারা প্রকাশিত হয়েছে।
এই বইটি জেভিজি মিলস (১৮৮৭–১৯৮৭) কর্তৃক লিখিত একটি টীকাযুক্ত ইংরেজি অনুবাদ ১৯৭০ সালে হাকলুইট সোসাইটি থেকে প্রকাশিত হয়। পরে বইটি ১৯৯৭ সালে ব্যাংককের দ্য হোয়াইট লোটাস প্রেস দ্বারা পুনর্মুদ্রিত হয়েছিল। মিলসের অনুবাদটি ফেং চেং জুনের সংস্করণের উপর ভিত্তি করে তৈরি হয়েছিল।
"ইংইয়া শেংলান এর" বইটিকে সারা বিশ্বের চিনতত্ত্ববিদরা মিং রাজবংশের নৌ অনুসন্ধানের ইতিহাস, দক্ষিণ-পূর্ব এশিয়ার ইতিহাস এবং ভারতের ইতিহাসের প্রাথমিক উৎস হিসেবে বিবেচনা করে।
মা হুয়ানের উপর গবেষণা করেছেন এমন কিছু পণ্ডিত হলেন জেজেএল ডুয়েভেন্ডাক, এফ. হির্থ, পল পেলিয়ট, ফেং চেংজুন, জিয়াং দা, জেভিজি মিলস ।
পামিন লেপচা

পামিন লেপচা সিকিমের একজন ভারতীয় রাজনীতিবিদ। তিনি সিকিম ক্রান্তিকারি মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৩,৮০৭ ভোটের ব্যবধানে সিকিম ডেমোক্রেটিক ফ্রন্টের শেরিং ওয়াঙ্গি লেপচাকে পরাজিত করেছেন।
তিনি ২০০৮ সালে সিকিম মণিপাল ইনস্টিটিউট অফ টেকনোলজি থেকে এমবিএ ডিগ্রি অর্জন করেন।
রাজু বাসনেট

রাজু বাসনেট (জন্ম ১৯৬৯) সিকিম রাজ্যের একজন ভারতীয় রাজনীতিবিদ। তিনি পাকিয়ং জেলার নামচায়বং বিধানসভা কেন্দ্রের একজন বিধায়ক। তিনি সিকিম ক্রান্তিকারী মোর্চা পার্টির প্রতিনিধিত্ব করেন এবং ২০২৪ সালের সিকিম বিধানসভা নির্বাচনে জয়লাভ করেন। তিনি দ্বিতীয় তামাং মন্ত্রিসভার শিক্ষা, ক্রীড়া ও যুব বিষয়ক, আইন ও সংসদ বিষয়ক বিভাগের মন্ত্রী।
বাসনেট সিকিমের পাকিয়ং জেলার চালামথাং থেকে এসেছেন। তার বাবা লাল দাস বাসনেট ছিলেন একজন কৃষক। তিনি ২০১২ সালে সিকিম মণিপাল বিশ্ববিদ্যালয় থেকে ব্যাংকিং এবং ফিন্যান্সে এমবিএ সম্পন্ন করেন। ৩৩ বছর চাকরি করার পর তিনি সরকারি কর্মচারী হিসেবে স্বেচ্ছায় অবসর গ্রহণ করেন। তিনি ১৯৯১ সালের জানুয়ারিতে সহকারী প্রকৌশলী হিসেবে রাজ্য যান্ত্রিক প্রকৌশল পরিষেবায় যোগদান করেন এবং সাতটি বিভাগে ২০টি পদে কাজ করেন। অবসর গ্রহণের আগে, তিনি ২০১৯ সাল থেকে পাঁচ বছর পরিবহন বিভাগে সরকারের সচিব ছিলেন।
বাসনেট ২০২৪ সালের সিকিম বিধানসভা নির্বাচনে নামচায়বং বিধানসভা কেন্দ্র থেকে সিকিম ক্রান্তিকারী মোর্চা পার্টির প্রতিনিধিত্ব করে জয়ী হন। তিনি ৭,১৯৫ ভোট পেয়ে তার নিকটতম প্রতিদ্বন্দ্বী সিকিম ডেমোক্রেটিক ফ্রন্টের পবন কুমার চামলিংকে ২,২৫৬ ভোটের ব্যবধানে পরাজিত করেন।
তেনজিং নরবু লামথা

তেনজিং নরবু লামথা সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি সিকিম ক্রান্তিকারী মোর্চার বর্তমান প্রার্থী কুঙ্গা নিমা লেপচাকে ১,৩১৪ ভোটের ব্যবধানে পরাজিত করেছেন। ২০২৪ সালের সিকিম বিধানসভা নির্বাচনে তিনি এসডিএফের একমাত্র বিধায়ক ছিলেন। ১০ জুলাই ২০২৪ তারিখে তিনি আনুষ্ঠানিকভাবে সিকিম ক্রান্তিকারী মোর্চায় যোগদান করেন।
তিনি দিল্লির কারিগরি শিক্ষা বোর্ড থেকে সিভিল ইঞ্জিনিয়ারিংয়ে ডিপ্লোমা ডিগ্রি অর্জন করেন।
মুহাম্মাদকে বিশ্বব্যাপী পরিচিতি করানোর আন্তর্জাতিক সংস্থা

মুহাম্মাদকে বিশ্বব্যাপী পরিচিতি করানোর আন্তর্জাতিক সংস্থা () একটি স্বাধীন সত্তার অধীনে গঠিত সংস্থা রাসূলকে বিশ্ববাসীর নিকট সঠিকভাবে উপস্থাপনের জন্য কাজ করে থাকে। এটি রাবিতা আলম আল-ইসলামি নামক সংগঠনের অংশ হিসাবে পরিচালিত হয়ে থাকে। সংস্থার প্রধান কার্যালয় সৌদি আরবে রিয়াদ শহরে অবস্থিত। সংস্থাটি তার লক্ষ্য হিসেবে উল্লেখ করে যে, এটি নবী মুহাম্মদ (সা.)-এর সম্পর্কে তাদের মতে প্রচলিত ভুল ধারণাগুলো সংশোধন করা এবং অমুসলিমদেরকে তাঁর জীবনচরিত সম্পর্কে জানানো ও দশটি ভাষায় সংশ্লিষ্ট উৎস সরবরাহ করা।
অমুসলিমদেরকে মহানবীএর সঙ্গে পরিচিত করা। নবীর সম্পর্কে প্রচলিত ভুল ধারণা ও চিন্তাধারা সংশোধন করা। নবীর ভাবমূর্তি বিনষ্ট করার উদ্দেশ্যে পরিচালিত মিথ্যা অভিযোগ ও প্রচারাভিযান খণ্ডন করা। এটি মহানবীর সুন্নাহ, জীবনী, গুণাবলি, চরিত্র, আদর্শ এবং মানবতার সমস্যার সমাধানে তাঁর পদ্ধতি তুলে ধরে থাকে। এ ক্ষেত্রে দেশীয় ও আন্তর্জাতিক পর্যায়ে গৃহীত মহৎ উদ্যোগগুলোর মধ্যে সমন্বয় সাধন করার মাধ্যমে সংগঠনটি কাজ পরিচালনা করে থাকে। নবী মুহাম্মদের ব্যক্তিত্ব ও তাঁর বার্তার ওপর ভিত্তি করে বিভিন্ন ভাষায় সহজবোধ্য বৈজ্ঞানিক উপকরণ গবেষকদের ও আন্তর্জাতিক গণমাধ্যমকে সরবরাহ করা।
অমুসলিমদের উদ্দেশ্যে নবীএর পরিচিতি এবং তাঁর সমর্থনে বই ও পুস্তিকা রচনা করা। নবী মুহাম্মদর ব্যক্তিত্বকে লক্ষ্য করে পরিচালিত প্রচারণা নজরে রাখা এবং তা বৈধ উপায়ে মোকাবিলা করা। মহানবীকে পরিচিত করার জন্য এবং তাঁর বিরুদ্ধে করা অভিযোগ ও বিকৃতি খণ্ডন করার জন্য প্রধান আন্তর্জাতিক ভাষায় একটি ওয়েবসাইট তৈরি করে সেখানে মিথ্যা প্রচারাভিযানের বিরোধিতা করা। নবীকে পরিচিত করার ও তার সমর্থনে প্রতিযোগিতা আয়োজন করা। সংস্থার লক্ষ্য অর্জনে সহায়ক মিডিয়া প্রোগ্রাম তৈরি করা এবং সেগুলো গণমাধ্যমে প্রচার করা। নবী মুহাম্মদকে লক্ষ্য করে গণমাধ্যমে করা যে কোনো বিভ্রান্তির জবাব দিতে আলেমদের দিয়ে লেখা গ্রহণ করা। ইসলামী ও অ-ইসলামি দেশগুলোতে নবীর পরিচিতি ও সমর্থনে সেমিনার, সম্মেলন, প্রশিক্ষণ ও প্রদর্শনী আয়োজন করা।
গে শেরিং ধুঙ্গেল

গে শেরিং ধুঙ্গেল একজন ভারতীয় রাজনীতিবিদ। তিনি বর্তমানে উচ্চ তাদং নির্বাচনী এলাকা থেকে সিকিম বিধানসভার সদস্য হিসেবে দায়িত্ব পালন করছেন। তিনি দ্বিতীয় তামাং মন্ত্রিসভার একজন মন্ত্রী।
তিনি সিকিম ক্রান্তিকারী মোর্চার একজন সদস্য। সেখানে তিনি ২০১৯ সালে যোগ দিয়েছিলেন।
তিনি ১৯৫৯ সালে সিকিমে লেফটেন্যান্ট অগাস্টিন ধুঙ্গেল এবং পেমা ওংকিত লেপচার ঘরে জন্মগ্রহণ করেন। তিনি ভিক্টোরিয়া বয়েজ স্কুল (কুরসিয়ং) থেকে তার স্কুল জীবন সম্পন্ন করেন এবং ১৯৮৪ সালে গুয়াহাটির আসাম ইঞ্জিনিয়ারিং কলেজ থেকে ইঞ্জিনিয়ারিং (সিভিল) স্নাতক ডিগ্রি অর্জন করেন।
ধুঙ্গেল একজন অবসরপ্রাপ্ত প্রকৌশলী এবং আমলা যিনি ২০১৯ সালে রাজনীতিতে যোগ দেন। তিনি ২০১৯ সালের সিকিম বিধানসভা নির্বাচনে সিকিম ডেমোক্র্যাটিক ফ্রন্ট দলের হয়ে জয়লাভ করেন এবং ২৫-উচ্চ তাদং নির্বাচনী এলাকা থেকে বিধায়ক নির্বাচিত হন।
বর্তমানে, তিনি সিকিম সরকারের সড়ক ও সেতু বিভাগ, স্মার্ট সিটি গ্যাংটক এবং নামচি, পিএইচই বিভাগ এবং সেচ ও বন্যা নিয়ন্ত্রণ বিভাগের উপদেষ্টা।
ডিলে নামগিয়াল বারফুংপা

ডিলে নামগিয়াল বরফুংপা (ডিলে কাজী বরফুংপা) একজন ভারতীয় রাজনীতিবিদ।
তিনি ২৭ নম্বর গ্যাংটক নির্বাচনী এলাকা থেকে প্রতিদ্বন্দ্বিতা করেন এবং ২০২৪ সালের সাধারণ নির্বাচনে জয়ী হন। তিনি সিকিমের বিধানসভার সদস্য। তিনি তার যৌবনকাল থেকেই রাজনীতিতে যোগ দিয়েছিলেন এবং সর্বদা সিকিমের জনগণের সেবা করেছিলেন। তিনি নগর উন্নয়ন বিভাগ এবং খাদ্য ও বেসামরিক পরিষেবা বিভাগের উপদেষ্টা।
ডিলে নামগিয়াল বারফুংপা সিকিম প্রদেশ কংগ্রেস কমিটির (এসপিসিসি, ভারতীয় জাতীয় কংগ্রেসের সিকিম শাখা) প্রাক্তন সদস্য ছিলেন, যার নেতৃত্ব ছিলেন নর বাহাদুর ভান্ডারী। বরফুংপা রুমটেক নির্বাচনী এলাকা থেকে সিকিম বিধানসভা আসনে প্রতিদ্বন্দ্বিতা করেছিলেন, কিন্তু ক্ষমতাসীন দল সিকিম ডেমোক্রেটিক ফ্রন্ট (এসডিএফ) এর প্রার্থীর কাছে তিনি পরাজিত হন। এই নির্বাচনের পর, তিনি ২০০৪ থেকে ২০০৮ সালের কোন এক সময়ে SPCC থেকে বিচ্ছিন্ন হয়ে যান।
২০২২ সালের মার্চ মাসে ডিলে নামগিয়াল বারফুংপা সিকিম ক্রান্তিকারী মোর্চার সাথে SNPP-এর একীভূতকরণের ঘোষণা দেন। বারফুংপা SNPP-এর কার্যনির্বাহী সদস্য এবং দলীয় সমর্থকদের সঙ্গে SKM-এ যোগ দেন।
কালা রাই

কালা রাই হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারি মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি বিজেপির প্রার্থী এবং রাজ্য সভাপতি দিল্লি রাম থাপাকে ২৯৬৮ ভোটের ব্যবধানে পরাজিত করেন।
তিনি ১৯৯৫ সালে পাঞ্জাব রাজ্য কারিগরি শিক্ষা ও শিল্প প্রশিক্ষণ বোর্ড থেকে ফার্মেসিতে ডিপ্লোমা করেছেন।
থেনলে শেরিং ভুটিয়া

থেনলে শেরিং ভুটিয়া হলেন সিকিমের একজন ভারতীয় রাজনীতিবিদ। তিনি ২০২৪ সালের নির্বাচনে সিকিম ক্রান্তিকারী মোর্চার হয়ে প্রতিদ্বন্দ্বিতা করেছেন। ২০১৪ সালের নির্বাচনের আগে তিনি কাবি টিংদার এলাকার বিধায়ক হিসেবে সিকিম ডেমোক্রেটিক ফ্রন্ট পার্টিতে ছিলেন। সেখানে তিনি সিকিম ক্রান্তিকারী মোর্চার উগেন নেদুপের কাছে হেরে যান। তিনি বর্তমানে একাদশ সিকিম বিধানসভার বিধানসভার সদস্য। তিনি ১৬৯৩ ভোট পেয়ে এসডিএফ প্রার্থী গনাও চোপেল লেপচাকে পরাজিত করেন।
ওয়ারফেয়ার ইন দ্য কোরান

ওয়ারফেয়ার ইন দ্য কোরান হল ২০১২ সালে প্রকাশিত একটি বই যা ইসলামিক যুদ্ধ নীতিশাস্ত্রের উপর লেখা, নিউজিল্যান্ডে জন্মগ্রহণকারী ব্রিটিশ পণ্ডিত জোয়েল হেওয়ার্ড লিখেছেন। বইটিতে নবী মুহাম্মাদ কিভাবে যুদ্ধ পরিচালনা করেছেন, সেটা বিস্তারিতভাবে বর্ণনা করা হয়েছে। নবীর যুদ্ধের আদর্শ ও কৌশল নিয়ে আলোকপাত করা হয়েছে।
এই বইটিতে যুদ্ধের উদ্দেশ্য, প্রকৃতি এবং নৈতিকতা সম্পর্কে কুরআন কী বলে তা রূপরেখা এবং পরীক্ষা করা হয়েছে। এটি এমএবিডিএ ইংরেজি সিরিজের ১৪তম বই, যা জর্ডানের আম্মানে রয়েল ইসলামিক স্ট্র্যাটেজিক স্টাডিজ সেন্টার এবং রয়েল আল-বাইত ইনস্টিটিউট ফর ইসলামিক থট দ্বারা প্রকাশিত হয়েছে।
২০২২ সালে, একটি বসনিয়ান অনুবাদ প্রকাশিত হয়েছিল: এতিকা রাতা ইউ ইসলামু () (তুজলা: ডাইলগ, ২০২২, ).
দ্বৈত অনুপ্রবেশ

ডাবল পেনিট্রেশন (সংক্ষেপে ডিপি) হলো এমন যৌনমিলন যেখানে একজন মহিলার যোনীতে ও পায়ুপথে একইসাথে দুটি শিশ্ন বা বস্তু প্রবেশ করানো হয়। এক্ষেত্রে একটি শিশ্ন বা বস্তু যোনীপথে এবং অপর একটি শিশ্ন বা বস্তু পায়ুপথে প্রবেশ করানো হয়। এক্ষেত্রে শিশ্ন কোনো পুরুষের হতে পারে অথবা কৃত্রিম শিশ্নও হতে পারে, আবার অন্য কোনো বস্তুও হতে পারে।
ডাবল পেনিট্রেশন বলতে একজন মহিলার যোনীতে ও পায়ুতে একই সময়ে শিশ্ন প্রবেশ করানোকে বুঝায়। পর্নোগ্রাফিতে এটি প্রায়ই চর্চা করতে দেখা যায়। আবার ডাবল পেনিট্রেশন বলতে একটি যোনী বা একটি পায়ুপথে একসাথে দুটি শিশ্ন প্রবেশ করানোকেও বুঝানো হয়। এটাকে যথাক্রমে ডাবল ভ্যাজাইনাল পেনিট্রেশন এবং ডাবল অ্যানাল পেনিট্রেশন বলা হয়।
শিশ্ন ছাড়াও শরীরের অন্যান্য অঙ্গ (হাত, আঙুল) অথবা যৌন খেলনা ব্যবহার করেও ডাবল পেনিট্রেশন করা যায়।
অনেক রোমান পর্নোগ্রাফিক বিষয়বস্তুতে ডাবল পেনিট্রেশনের উল্লেখ রয়েছে। কামসূত্র গ্রন্থেও এর উল্লেখ করা হয়েছে। চলচ্চিত্র জগতে লাসে ব্রাউন পরিচালিত ১৯৭০ সালের চলচ্চিত্র "ডেলফিয়া দ্য গ্রিক" চলচ্চিত্রে প্রথম ডাবল পেনিট্রেশন চিত্রায়িত করা হয়।
নারীবাদী বার্নাডেট বার্টন মনে করেন ডাবল পেনিট্রেশন একপ্রকার সমকামী কার্য কারণ এখানে দুজন পুরুষের শিশ্ন পরস্পরের স্পর্শ করে বা নিকটে অবস্থান করে। পর্নোগ্রাফিক অভিনেতা জেমস ডিন মনে করেন ডাবল পেনিট্রেশন সমকামীতা নয়। উভকামী লেখক জাকারি জেন মনে করেন ডাবল পেনিট্রেশন সাধারণভাবে উভকামীতা নয়। তবে যৌনকর্মে অংশগ্রহণকারীগণ চাইলে উভকামে লিপ্ত হতে পারেন।
স্পিট-রোস্ট হলো ডাবল পেনিট্রেশনের একটি রূপ যেখানে একজন পুরুষ একজন মহিলার যোনী বা পায়ুতে শিশ্ন প্রবেশ করায় এবং অপর একজন পুরুষ ঐ মহিলার মুখে একই সময়ে শিশ্ন প্রবেশ করিয়ে যৌনমিলন করতে থাকে। স্পিট রোস্ট যৌনকর্মে ডগি স্টাইল ও ফেলাশিও একসাথে করা হয়ে থাকে। পর্নোগ্রাফিতে প্রায়ই এটি করতে দেখা যায়।
সোনম লামা

সোনম লামা একজন ভারতীয় রাজনীতিবিদ এবং সিকিমের সন্ন্যাসী। তিনি দ্বিতীয় তামাং মন্ত্রিসভার একজন মন্ত্রী। তিনি প্রথম তামাং মন্ত্রিসভার একজন মন্ত্রীও ছিলেন।
২০১৪ সালের সিকিম বিধানসভা নির্বাচনে সোনম লামা সংঘ আসন থেকে সিকিম ক্রান্তিকারী মোর্চার (এসকেএম) প্রার্থী হিসেবে দাঁড়ান। তিনি ক্ষমতাসীন দল সিকিম ডেমোক্রেটিক ফ্রন্ট (এসডিএফ) এর প্রার্থীকে পরাজিত করে জয়ী হন।
২০১৫ সালের ডিসেম্বরে সিকিম বিধানসভার ৭ জন এসকেএম সদস্য ক্ষমতাসীন দল এসডিএফ-এ যোগ দেন। তবে এসকেএম-এর আরও ২ জন বিধায়ক, সোনম লামা এবং কুঙ্গা নিমা লেপচা তাদের দলের সাথেই থেকে যান।
সোনম লামা আবারও সংঘ থেকে এসকেএম প্রার্থী হিসেবে দাঁড়ান। তিনি আসনটি জিতেছিলেন এবং এসডিএফ প্রার্থীকে ২৬.৫২% ভোটের ব্যবধানে পরাজিত করেন। পিএস গোলে মন্ত্রিসভায় তিনি গ্রামীণ ব্যবস্থাপনা ও উন্নয়ন, পঞ্চায়েতি রাজ ও সমবায় এবং ধর্মীয় বিষয়ক মন্ত্রী হিসেবে নিযুক্ত হন।
ক্রিমিয় তাতার রন্ধনশৈলী

ক্রিমিয় তাতার রন্ধনশৈলী মূলত ক্রিমিয়া উপদ্বীপে বসবাসকারী ক্রিমিয় তাতার জনগোষ্ঠীর রন্ধনপ্রণালী। এই রন্ধনশৈলীর ঐতিহ্যবাহী খাবারের সাথে গ্রীক, ইতালীয়, বলকান অঞ্চলের জনগণ, নোগাই, উত্তর ককেশীয় এবং ভলগা তাতারদের ঐতিহ্যবাহী খাবারের মিল রয়েছে, যদিও কিছু জাতীয় খাবার এবং খাদ্যাভ্যাস বিভিন্ন ক্রিমিয়ান তাতার আঞ্চলিক উপগোষ্ঠীর মধ্যে পরিবর্তিত হয়; উদাহরণস্বরূপ, ইয়ালিবয়লু এবং তাত উপগোষ্ঠীর খাবারের মধ্যে মাছ এবং শাকসবজি বেশি জনপ্রিয়, যেখানে স্তেপ তাতার রান্নায় মাংস এবং দুগ্ধজাত খাদ্যের প্রাধান্য রয়েছে। ১৯৪৪ সাল থেকে মধ্য এশিয়ায় নির্বাসনের সময় ক্রিমিয়া তাতারদের জাতীয় খাবারে অনেক উজবেক খাবারের প্রভাব যোগ হয় এবং প্রত্যাবর্তনের পর থেকে ক্রিমিয়ায় এই খাবারগুলি প্রচলিত হয়ে উঠেছে। ক্রিমিয়ার বেশিরভাগ তাতার রাস্তার ধারের ক্যাফেতে জাতীয় খাবার হিসেবে উজবেক সমসা, লঘমান এবং প্লোভ ( পোলাও ) বিক্রি হয়। পরিবর্তে, কিছু ক্রিমিয়ান তাতার খাবার, যার মধ্যে চিবুরেক্কিও রয়েছে, ক্রিমিয়ার বাইরের লোকেরা, যেমন তুরস্ক এবং উত্তর ককেশাসে গ্রহণ করেছে।
মুহাম্মদ: দ্য মেসেঞ্জার অফ গড

মুহাম্মদ: দ্য মেসেঞ্জার অফ গড (, ) হল বেটি কেলেনের লেখা ইসলাম সম্পর্কে একটি বই। ১৯৭৫ সালে প্রকাশিত এই বইয়ে ইসলাম ধর্মের প্রবর্তক ও সর্বশেষ নবী মুহাম্মদ (সা.)-এর জীবন ও কর্ম বিস্তারিতভাবে উপস্থাপন করা হয়েছে। বইটি পশ্চিমা পাঠকদের জন্য সহজ ও প্রাঞ্জল ভাষায় নবীজির জীবনচরিত তুলে ধরেছে।
বইটিতে মুহাম্মদের জন্ম, কৈশোর, নবুয়তপ্রাপ্তি, মক্কার কুরাইশদের সঙ্গে বিরোধ, হিজরত, মদিনায় ইসলামী সমাজ গঠন এবং শেষ জীবনের ঘটনাবলি সহজ ভাষায় বর্ণনা করা হয়েছে। লেখক ইসলামের প্রাথমিক ইতিহাস, আরবের সামাজিক অবস্থা এবং নবীজির নৈতিক গুণাবলিও বিশদভাবে তুলে ধরেছেন।
বইটি মূলত পশ্চিমা পাঠকদের জন্য লেখা হলেও এটি বিশ্বব্যাপী পাঠকের দৃষ্টি আকর্ষণ করেছে। সমালোচকেরা বইটির সহজ ও প্রাঞ্জল উপস্থাপনাভঙ্গির প্রশংসা করেছেন, তবে কিছু ক্ষেত্রে একে গবেষণামূলক গভীরতার অভাব রয়েছে বলেও মন্তব্য করা হয়েছে।
ইউরোপে মুহাম্মাদ: পশ্চিমা মিথ তৈরির হাজার বছর

ইউরোপে মুহাম্মদ: পশ্চিমা মিথ তৈরির হাজার বছর হল ইরানি লেখক এবং প্রভাষক মিনো রিভস রচিত মুহাম্মাদের একটি জীবনী, যা ২০০০ সালে প্রকাশিত হয়েছিল। বইটি জেরাল্ড আর. ম্যাকডারমট, এরিক জিওফ্রয় এবং নাবিল মাতার দ্বারা পর্যালোচনা করা হয়েছে। বইটি দেখায় কীভাবে রাজনৈতিক, ধর্মীয় ও সাংস্কৃতিক স্বার্থের কারণে এই মিথগুলো সময়ের সাথে পরিবর্তিত হয়েছে। বইটি ইউরোপের মুসলিম ও কিছু অমুসলিমদের মধ্যেও ব্যাপক জনপ্রিয়তা লাভ করেছিলো।
এই বইটিতে শুধু মুহাম্মদের জীবন নয়, বরং পশ্চিমা ও ইসলামী বিশ্বের মধ্যকার সম্পর্ক ও দ্বন্দ্ব নিয়ে আলোচনা করা হয়েছে। এতে পশ্চিমা মানসিকতার মুসলিম মনস্তত্ত্বের ওপর প্রভাব নিয়েও আলোকপাত করা হয়েছে এবং আজকের সময়ে অনেক আধুনিক মুসলিমের পশ্চিমা বিশ্বের প্রতি বৈচিত্র্যময় দৃষ্টিভঙ্গি ব্যাখ্যা করার চেষ্টা করা হয়েছে।
বইটির মূল বিষয়বস্তু হলো: মুহাম্মাদের জীবনী নিয়ে ইউরোপে প্রাচীন মধ্যযুগ থেকে শুরু করে আধুনিক সময় পর্যন্ত নানা ভুল ধারণা ও বিকৃত চিত্র উপস্থাপন করা হয়েছে, সেগুলোর বিরোধিতা করা। পশ্চিমা সাহিত্যে ও চিত্রকলায় মুহাম্মাদকে প্রায়ই নেতিবাচক দৃষ্টিকোণ থেকে উপস্থাপন করা হয়েছে, এই বইতে সেগুলো কিভাবে করা হয়েছে, সেটা দেখানো হয়েছে। বইটি দেখায় কীভাবে রাজনৈতিক, ধর্মীয় ও সাংস্কৃতিক স্বার্থের কারণে এই মিথগুলো সময়ের সাথে পরিবর্তিত হয়েছে। ইসলামফোবিয়ার ঐতিহাসিক প্রেক্ষাপটও এতে বিশদভাবে ব্যাখ্যা করা হয়েছে, যা আজকের দিনের পশ্চিমা ইসলামী সম্পর্কের পেছনের গভীর ইতিহাস বোঝাতে সাহায্য করে।
যকৃৎবিজ্ঞান

যকৃৎবিজ্ঞান হল চিকিৎসাবিজ্ঞানের সেই শাখা যা যকৃৎ, পিত্তথলি, পিত্তনালী এবং অগ্ন্যাশয় এর অধ্যয়ন ও তাদের রোগের ব্যবস্থাপনাকে অন্তর্ভুক্ত করে। ঐতিহ্যগতভাবে একে পাকান্ত্রবিজ্ঞানর উপ-বিশেষায়িত ক্ষেত্র হিসেবে বিবেচনা করা হলেও, দ্রুত সম্প্রসারণের ফলে কিছু দেশে কেবল এই ক্ষেত্রেই বিশেষজ্ঞ চিকিৎসক রয়েছেন, যাদের যকৃতরোগ বিশেষজ্ঞ বলা হয়।
ভাইরাল হেপাটাইটিস ও অ্যালকোহল সম্পর্কিত রোগ ও জটিলতাগুলো বিশেষজ্ঞ পরামর্শ নেওয়ার প্রধান কারণ। বিশ্বের দুই বিলিয়নেরও বেশি মানুষ তাদের জীবদ্দশায় কোনো না কোনো সময় হেপাটাইটিস বি ভাইরাসে আক্রান্ত হয়েছে এবং প্রায় ৩৫০ মিলিয়ন স্থায়ী বাহকে পরিণত হয়েছে। যকৃতের ক্যান্সারের ৮০% পর্যন্ত ক্ষেত্রে হেপাটাইটিস বি বা হেপাটাইটিস সি ভাইরাস দায়ী। মৃত্যুহারের দিক থেকে, এই ভাইরাসটি ক্যান্সার সৃষ্টিকারী পরিচিত এজেন্টগুলোর মধ্যে ধূমপানের পরেই দ্বিতীয় স্থানে রয়েছে। টিকাদান এর ব্যাপক বাস্তবায়ন ও রক্ত সঞ্চালনের পূর্বে কঠোর স্ক্রিনিং এর মাধ্যমে ভবিষ্যতে সংক্রমণের হার কমে আসার সম্ভাবনা আছে। তবে অনেক দেশে অ্যালকোহল সেবনের মাত্রা বাড়ার সাথে সাথে সিরোসিস ও সংশ্লিষ্ট জটিলতায় আক্রান্ত রোগীর সংখ্যাও বাড়ছে।
অন্যান্য চিকিৎসা বিশেষায়িত ক্ষেত্রের মতো, রোগীদের সাধারণত পারিবারিক চিকিৎসক (জিপি) বা বিভিন্ন শাখার চিকিৎসকরা রেফার করেন। এর কারণগুলো হতে পারে:
মিশরীয় মমিদের উপর পরিচালিত শবব্যবচ্ছেদ থেকে প্রাপ্ত প্রমাণ থেকে জানা যায় যে, পরজীবী সংক্রমণের কারণে যকৃতের ক্ষতি প্রাচীন সমাজে ব্যাপক ছিল।
প্রমিথিউসের গল্পে বর্ণিত যকৃতের সূচকীয় পুনরুৎপাদন ক্ষমতা সম্পর্কে গ্রিকদের সচেতনতা থাকতে পারে। তবে প্রাচীনকালে যকৃতের রোগ সম্পর্কিত জ্ঞান নিয়ে সন্দেহ রয়েছে। এই ক্ষেত্রের গুরুত্বপূর্ণ অগ্রগতিগুলোর বেশিরভাগই গত ৫০ বছরে হয়েছে।
"যকৃৎবিজ্ঞান " শব্দটি প্রাচীন গ্রিক ἧπαρ ("হেপার") বা ἡπατο- ("হেপাটো-") থেকে এসেছে, যার অর্থ "যকৃত", এবং -λογία ("-লজিয়া"), যার অর্থ "অধ্যয়ন"।
১. আন্তর্জাতিক রোগ শ্রেণীবিভাগ (আইসিডি ২০০৭) – ডব্লিউএইচও শ্রেণীবিভাগ:
২. মেশ (মেডিকেল সাবজেক্ট হেডিং):
৩. ন্যাশনাল লাইব্রেরি অফ মেডিসিন ক্যাটালগ
"আরও দেখুন যকৃৎ ও পিত্তসংক্রান্ত রোগ"
কাঁটাভেন্ডি

কাঁটাভেন্ডি (বৈজ্ঞানিক নাম: "Abelmoschus hostilis") হলো মালভেসি গোত্রের একটি বিরল সপুষ্পক উদ্ভিদ। এটি বাংলাদেশ ও মিয়ানমারের স্থানীয় প্রজাতি।
কাঁটাভেন্ডিকে অনেক সময় "আবেলমস্কাস টেট্রাফাইলাস" নামের একটি প্রজাতির সমনাম মনে হয়, যাকে আবার কখনো কখনো "আবেলমস্কাস মানিহট" (মানিহট) নামের অপর একটি প্রজাতির উপপ্রজাতি বলে গণ্য করা হয়। ১৮৭৪ সালে নাথানিয়েল ওয়ালিশ ও ম্যাক্সওয়েল টি মাস্টার্স "ফ্লোরা অব ব্রিটিশ ইন্ডিয়া" বইয়ে "হিবিস্কাস হস্টিলিস" হিসেবে সর্বপ্রথম কাঁটাভেন্ডির বর্ণনা দেন। ২০০১ সালে মোহাম্মদ মোহন সালার খান ও মোহাম্মদ সাখাওয়াত হোসেইন "বাংলাদেশ জার্নাল অব প্ল্যান্ট ট্যাক্সনমি"-তে "আবেলমস্কাস হস্টিলিস" হিসেবে কাঁটাভেন্ডির প্রথম বর্ণনা দেন।
কাঁটাভেন্ডি একবর্ষজীবী সপুষ্পক বিরুৎ বা উপগুল্মজাতীয় উদ্ভিদ। এদের কাণ্ড কর্কশ ও শক্ত রোমাবৃত হয়। এদের পাতা বৃহৎ, কোণাকার, বৃন্তযুক্ত এবং প্রায় আকারের হয়ে থাকে। বৃন্ত প্রায় পত্রফলকের সমান লম্বা হয়ে থাকে। পত্রফলক ৩–৫ খণ্ডে খণ্ডিত হয়। এদের পাতা হৃৎপিণ্ডাকার, সভঙ্গ থেকে দন্তাকার হয়ে থাকে। পাতার খণ্ডগুলো স্পষ্টভাবে দৃশ্যমান হয়। নিচের দিকের পাতাগুলোতে বৃন্ত পর্যন্ত লম্বা হয়ে থাকে। পাতার পৃষ্ঠ কর্কশ ও শক্ত রোমাবৃত। উপপত্রসমূহ ডিম্বাকার থেকে বল্লমাকার হয়ে থাকে। ফুলের বৃত্যাংশও ডিম্বাকার থেকে বল্লামাকার এবং সংখ্যায় ৫–৬টি হয়ে থাকে। এর মাঝে একটি স্থায়ী ও বাকিগুলো আশুপাতী। উপবৃতি মূল বৃতির চেয়ে আকারে ক্ষুদ্র এবং ক্যাপস্যুলের এক-চতুর্থাংশমাত্র হয়ে থাকে। এরা সরলরৈখিক এবং সংখ্যায় পাঁচটি। পুষ্পদণ্ড লম্বায় প্রায় এবং শীর্ষভাগে কিছুটা প্রসারিত।
এদের ফুল বৃহৎ, ঘণ্টাকৃতির এবং রং ফ্যাকাশে হকুদাভ সাদা। সেপ্টেম্বর মাস থেকে ফুল ফোটা শুরু হয়। প্রতিটি ফুলের ব্যাস প্রায় হয়ে থাকে। উপবৃতির খণ্ড পাঁচটি। এগুলো ডিম্বাকার থেকে বল্লমাকার হয়ে থাকে। বৃতি কুঁড়ি অবস্থায় মূলাকার এবং পরবর্তীতে একদিকে ছড়িয়ে পড়ে।
সেপ্টেম্বর থেকে নভেম্বর মাসে এদের ফল আসে। ক্যাপস্যুল-জাতীয় ফলগুলো আকারে আয়তাকার থেকে বল্লমাকার। প্রতিটি ক্যাপস্যুল কুঁচকানো এবং লম্বায় প্রায় পরিমাণ হয়ে থাকে। ফলের গায়ে পাঁচটি উঁচু খাঁজ থাকে এবং এগুলো সেটোজযুক্ত। পুষ্পবৃন্ত ফলের সাথে যুক্ত অবস্থায় বর্ধনশীল থাকে। এদের বীজ বৃক্কাকার, কালো ও মসৃণ হয়।
কাঁটাভেন্ডি খুবই বিরল প্রজাতির একটি উদ্ভিদ। সাধারণত বাংলাদেশ ও মিয়ানমারে এদের পাওয়া যায়। পাহাড়ের ঢাল বেয়ে ঝুরঝুরে ও আর্দ্র মাটিতে এরা জন্মে। বাংলাদেশের রাঙ্গামাটি জেলায় এদের দেখতে পাওয়া যায়।
ফোরকান

ফুরকান (আরবি: فُرقَان "furqān"), এছাড়াও বানান ফুরকান', একটি আরবি ইসলামিক পুরুষালি প্রদত্ত নাম, যার অর্থ মানদণ্ড, প্রমাণ, প্রমাণ, নিশ্চিতকরণ, সাক্ষ্য। ফুরকান হল পবিত্র কুরআন এবং ২৫তম সূরা আল-ফুরকান এর আরেকটি নাম। নামের তুর্কি বানান হল ফুরকান।
এটি উল্লেখ করতে পারে:
মসজিদপাড়া মসজিদ

মসজিদপাড়া মসজিদ, যা হোয়ার্শি মসজিদ নামেও পরিচিত, বাংলাদেশের কিশোরগঞ্জ জেলার পাকুন্দিয়া উপজেলার হোয়ার্শি গ্রামে অবস্থিত একটি ঐতিহাসিক মসজিদ। এটি ১৬৭৫–৭৬ খ্রিস্টাব্দে মুঘল সম্রাট আওরঙ্গজেবের শাসনামলে নির্মিত হয়। বর্তমানে মসজিদটি বাংলাদেশ প্রত্নতত্ত্ব অধিদপ্তরের সংরক্ষিত স্থাপনাগুলোর অন্তর্ভুক্ত।
মসজিদটি বর্গাকৃতি, যার প্রতিটি বাহু প্রায় ৫.৪৯ মিটার। এটি সম্পূর্ণরূপে ইট ও পলেস্তারার দ্বারা নির্মিত। দেয়ালের পুরুত্ব প্রায় ১.৩৭ মিটার। চার কোণে অষ্টভুজাকার বুরুজ দ্বারা মসজিদটি দৃঢ়ভাবে নির্মিত হয়েছে। প্রতিটি বুরুজ ছাদ পেরিয়ে উপরে উঠে গেছে এবং শীর্ষে রয়েছে ছত্রীসহ ক্ষুদ্র গম্বুজ। মসজিদের পূর্ব দিকে তিনটি চতুষ্কেন্দ্রিক খিলানপথ রয়েছে, যার মধ্যে কেন্দ্রীয়টি বৃহৎ ও অলঙ্কৃত। উত্তর ও দক্ষিণ দেয়ালের মাঝখানে একটি করে খিলানপথ অবস্থিত। খিলানপথগুলো আয়তাকার কাঠামোর মধ্যে স্থাপিত এবং কেন্দ্রীয় প্রবেশপথটি অলঙ্কৃত স্তম্ভের উপর খাঁজকৃত খিলান দ্বারা গঠিত। কিবলামুখী দেয়ালে তিনটি অর্ধ-অষ্টভুজাকার মিহরাব কুলুঙ্গি রয়েছে। কেন্দ্রীয় মিহরাবটি দ্বৈত খিলানবিশিষ্ট, বাইরের খিলানটি বহু খাঁজবিশিষ্ট এবং অভ্যন্তরীণটি চতুষ্কেন্দ্রিক। মিহরাবটি একটি আয়তাকার কাঠামোর মধ্যে স্থাপিত এবং পেছনের দিকে প্রসারিত। মিহরাবের পাশে রয়েছে একটি তিন ধাপবিশিষ্ট মিম্বার।
মসজিদের ছাদ একটি বৃহৎ কন্দাকার গম্বুজ দ্বারা আবৃত, যা একটি গোলাকৃতি ড্রামের উপর স্থাপিত। গম্বুজটি পদ্ম ও কলস অলংকরণ দ্বারা শোভিত। গম্বুজের ভার বহন করে অভ্যন্তরে স্থাপিত চার কোণের বড় পেন্ডেন্টিভ। ছাদ, প্যারাপেট ও কার্নিসসমূহে সরলরৈখিক শৈলী লক্ষ করা যায়।
কোণার বুরুজগুলির নিম্নাংশ কলসাকৃতি এবং বন্ধনী দ্বারা বিভক্ত। বুরুজগুলির উপরে ছত্রী আকৃতির কিয়স্ক নির্মিত, যেগুলিতে ওজি আকৃতির খিলান অঙ্কিত। গম্বুজের নিচে ড্রামের নিম্নাংশ এবং প্যারাপেট মারলোন অলংকরণে সজ্জিত। কেন্দ্রীয় মিহরাব পোড়ামাটির খাঁজকৃত অলংকরণে সমৃদ্ধ। এর খিলানের স্প্যান্ড্রেলে তিন স্তরের রোজেট, উপরে কলস নকশা এবং আয়তাকার কাঠামোটি লতাপাতার অলংকরণে সজ্জিত। শীর্ষের ক্ষুদ্র অংশ শিকল-সদৃশ রোজেট অলংকরণ দ্বারা শোভিত।
মসজিদের পূর্ব বহির্ভাগের কেন্দ্রীয় প্রবেশপথ পোড়ামাটির ফলক ও অলংকরণে সজ্জিত। পাশের তিনটি আয়তাকার অংশে স্টাকো প্যানেল ব্যবহার করা হয়েছে, যার উপরে একটি ব্যান্ড বিস্তৃত।
মসজিদটি সুলতানি ও মুঘল স্থাপত্যশৈলীর সমন্বয়ে নির্মিত। সুলতানি প্রভাব দেখা যায় পোড়ামাটির ফলক ও পেন্ডেন্টিভে, এবং মুঘল শৈলী প্রতিফলিত হয়েছে গম্বুজ, ড্রাম, প্যারাপেট ও মসৃণ পলেস্তারা কাঠামোয়। স্থাপনাটি ঐতিহাসিক ও স্থাপত্যিক গুরুত্বে গুরুত্বপূর্ণ নিদর্শন হিসেবে বিবেচিত।
ফতেহ শাহ মসজিদ

ফতেহ শাহ মসজিদ বাংলাদেশের নারায়ণগঞ্জ জেলার সোনারগাঁ উপজেলার মোগরাপাড়া ইউনিয়নের অন্তর্গত নগর সাদিপুর গ্রামের একটি ঐতিহাসিক ইসলামিক স্থাপনা। এই মসজিদটি একটি দরগাহ কমপ্লেক্সের অংশ হিসেবে অবস্থিত এবং ধারণা করা হয় এটি প্রাচীন রাজধানী সোনারগাঁ অঞ্চলের একটি গুরুত্বপূর্ণ উপাদান। নানা সময়ে প্রচুর সংস্কার ও পুনর্গঠনের কারণে এর প্রাচীন কাঠামোর অনেক অংশ আজ আর অবশিষ্ট নেই, তবে যে কয়েকটি স্থাপত্য বৈশিষ্ট্য এখনো দৃশ্যমান তা একে প্রত্নতাত্ত্বিকভাবে তাৎপর্যপূর্ণ করে তুলেছে।
ইট ও চুনের আস্তরণে নির্মিত এই মসজিদটির ভৌগলিক পরিকল্পনা আয়তাকার, যার দৈর্ঘ্য প্রায় ১০.৩৫ মিটার এবং প্রস্থ ৭.৯৫ মিটার। পূর্ব দিকের সম্মুখভাগে তিনটি খিলানবিশিষ্ট প্রবেশপথ নির্মিত হয়েছে, যেখানে মধ্যবর্তী খিলানটি পার্শ্ববর্তী দুটি অপেক্ষা বড় ও আলংকারিক। অতীতে উত্তর ও দক্ষিণ দেয়ালে একটি করে পার্শ্বপ্রবেশপথ ছিল, তবে সেগুলি বর্তমানে বন্ধ অবস্থায় রয়েছে। কিবলা মুখী দেয়ালে তিনটি মিহরাব কুলুঙ্গি রয়েছে। এগুলোর মধ্যে কেন্দ্রীয় মিহরাবটি পাথরের তৈরি এবং অন্য দুটি থেকে তুলনামূলকভাবে বড় ও বাইরের দিকে অগ্রসারিত। অভ্যন্তরভাগ তিনটি ভাগে বিভক্ত, যেখানে কেন্দ্রীয় অংশটি বর্গাকৃতির এবং পাশের দুটি অপেক্ষাকৃত ছোট। এই মধ্যভাগে একটি বৃহৎ গম্বুজ নির্মিত হয়েছে, এবং পার্শ্বস্থ দুটি কক্ষ অর্ধগম্বুজাকৃতি ভল্টে আবৃত। মূল গম্বুজটি গোলাকার ড্রামের উপর স্থাপন করা হয়েছে, যার চূড়ায় পদ্ম ও কলস অলঙ্করণ সংযুক্ত রয়েছে। স্থাপনাটির গম্বুজ, অর্ধগম্বুজ ভল্ট ও খিলানসমূহ গঠনের ক্ষেত্রে স্থিতিশীলতা রক্ষায় ব্যবহৃত হয়েছে ত্রিকোণ পেন্ডেন্টিভ। কার্নিস বাঁকানো শৈলীতে নির্মিত, যা সুলতানি ধারার প্রতিচ্ছবি, অপরদিকে প্যারাপেট অনুভূমিকভাবে গঠিত, যা মুঘল রীতিকে তুলে ধরে।
মসজিদের গায়ে সাদা চুনের প্লাস্টার প্রয়োগ করা হয়েছে এবং বহির্দেয়ালে মুগল রীতির স্টাকো প্যানেল অলংকরণ দেখা যায়। কেন্দ্রীয় মিহরাবটি একটি আয়তাকার ফ্রেমে সজ্জিত এবং বহুখাঁজ খিলানের ভেতরে বর্শার ফলার মোটিফে খোদাই করা হয়েছে। এর উপরে রয়েছে অলঙ্কৃত মেরলোন ডিজাইন, বর্তমানে রঙিন চিত্রায়নে পুনর্নির্মিত। মিহরাবের খিলান দুটি অর্ধঅষ্টভুজ স্তম্ভের উপর দাঁড়িয়ে আছে, যেগুলিতে ব্যান্ড বিভাজন ও জালি নকশা দৃশ্যমান। খিলানের উপর ও স্প্যান্ড্রেলের মধ্যে রয়েছে গোলাপ ও প্যাঁচানো রীতির অলংকরণ। অভ্যন্তরীণ গম্বুজের কেন্দ্রে স্টাকো নির্মিত একটি বড় মেডেলিয়ন আছে, যা রোজেট অলঙ্করণে পরিপূর্ণ।
মসজিদটির সঙ্গে সংযুক্ত দুটি পৃথক শিলালিপি ইতিহাসের আলোকপাত করে। একটি ফারসি ভাষায় খোদিত, যা কেন্দ্রীয় প্রবেশপথের উপরে স্থাপন করা হয়েছে। এতে ১১১২ হিজরি/১৭০০–০১ খ্রিস্টাব্দের তারিখ উল্লিখিত। অন্যটি আরবি ভাষায় রচিত এবং কবরস্থানের সীমানায় স্থাপিত, যাতে ৮৮৯ হিজরি/১৪৮৪ খ্রিস্টাব্দের কথা বলা হয়েছে। ইতিহাসবিদদের মতে, প্রথম নির্মাণসামগ্রীটি সুলতান জালালউদ্দীন ফতেহ শাহ-এর শাসনকালে স্থাপিত হয় এবং পরবর্তী মুঘল আমলে তা পুনর্নির্মিত ও সম্প্রসারিত হয়। মুঘল পর্বে গম্বুজ ও অভ্যন্তরীণ ভল্ট যুক্ত হওয়ায় এ সময়ের স্থাপত্য বৈশিষ্ট্য প্রতীয়মান।
ফতেহ শাহ মসজিদে সুলতানি ও মুঘল উভয় স্থাপত্য রীতির সমন্বয় লক্ষ্য করা যায়। সুলতানি রীতির বাঁকানো কার্নিস ও মিহরাবের নকশা যেমন এতে বিদ্যমান, তেমনি মুঘল নির্মাণের গম্বুজ, অনুভূমিক প্যারাপেট ও গৃহসজ্জা স্টাকোয় প্রকাশিত। এই সমন্বিত বৈশিষ্ট্য মসজিদটিকে দক্ষিণ এশিয়ার ইসলামিক স্থাপত্য ইতিহাসে একটি গুরুত্বপূর্ণ নিদর্শন হিসেবে প্রতিষ্ঠিত করেছে।
কুঙ্গা নিমা লেপচা

কুঙ্গা নিমা লেপচা সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার (এসকেএম) ভারপ্রাপ্ত সভাপতি, সিকিম বিধানসভার বর্তমান সদস্য এবং রাজ্যের প্রেম সিং তামাং মন্ত্রিসভার মন্ত্রী।
প্রথমে, কুঙ্গা নিমা লেপচা ক্ষমতাসীন দল সিকিম ডেমোক্রেটিক ফ্রন্ট (এসডিএফ) এর সদস্য ছিলেন। ২০০৪ সালের জানুয়ারিতে তিনি এসডিএফ থেকে বিচ্ছিন্ন হয়ে সিকিম প্রদেশ কংগ্রেস কমিটিতে (এসপিসিসি: ভারতীয় জাতীয় কংগ্রেসের সিকিম শাখা) যোগদান করেন। পরবর্তী সময়ে তিনি এসপিসিসির মুখপাত্র হন। ২০০৪ এবং ২০০৯ সালের সিকিম বিধানসভা নির্বাচনে তিনি শায়ারি আসন থেকে কংগ্রেসের প্রার্থী হিসেবে দাঁড়ান। তবে তিনি হেরে যান এবং উভয় নির্বাচনেই রানার-আপ প্রার্থী হন।
২০ এপ্রিল ২০১৩ সালে কুঙ্গা নিমা লেপচা তার পূর্বসূরি নর বাহাদুর ভান্ডারীর বিচ্ছিন্নতার পর এসপিসিসির সভাপতি নির্বাচিত হন। যাইহোক মার্চ ২০১৪ সালে কুঙ্গা নিমা লেপচা বিচ্ছিন্ন হন এবং সিকিম ক্রান্তিকারি মোর্চা (এসকেএম) এ যোগ দেন যার নেতৃত্বে ছিলেন প্রেম সিং তামাং (পিএস গোলয়)। ২০১৪ সালের সিকিম বিধানসভা নির্বাচনে তিনি শায়ারি থেকে এসকেএম প্রার্থী হিসেবে দাঁড়ান এবং আসনটিতে জয় লাভ করেন।
২০১৫ সালের ডিসেম্বরে সিকিম বিধানসভার ৭ জন এসকেএম সদস্য ক্ষমতাসীন দল এসডিএফ-এ যোগ দেন। তবে এসকেএম-এর আরও ২ জন বিধায়ক, কুঙ্গা নিমা লেপচা এবং সোনম লামা তাদের দলের সাথেই থেকে যান।
২০১৯ সালের সিকিম বিধানসভা নির্বাচনে তিনি দুটি আসনে (শায়ারি এবং গ্যাংটক) মনোনীত হন। তিনি উভয় আসনেই জয়লাভ করেন এবং এসকেএম সিকিমে রাজনৈতিক ক্ষমতা অর্জন করে। পিএস গোলয় মন্ত্রিসভায় তিনি মানবসম্পদ উন্নয়ন, আইন, আইনসভা ও সংসদীয় বিষয়ক এবং ভূমি, রাজস্ব ও দুর্যোগ ব্যবস্থাপনা মন্ত্রী হিসেবে নিযুক্ত হন।
হিশে লাচুংপা

হিশে লাচুংপা (জন্ম: ১০ মে ১৯৬৭, উত্তর সিকিম জেলা, সিকিমের লাচুংয়ের ফাকা গ্রামে) সিকিম ডেমোক্র্যাটিক ফ্রন্ট দলের একজন রাজনীতিবিদ। তিনি ২০১২ সালের ফেব্রুয়ারি থেকে ২০১৮ সালের ফেব্রুয়ারি এবং ২০১৮ সালের ফেব্রুয়ারি থেকে ২০২৪ সালের ফেব্রুয়ারি পর্যন্ত ভারতীয় সংসদের উচ্চকক্ষ রাজ্যসভায় সিকিমের প্রতিনিধিত্ব করেন।
গোলাম আম্বিয়া খান লোহানী

গোলাম আম্বিয়া খান লোহানী (২ ডিসেম্বর ১৮৯২ – ১৭ সেপ্টেম্বর ১৯৩৮), যিনি জি. এ. কে. লোহানী বা লোহানী নামেও পরিচিত, ছিলেন একজন পাঠান বংশোদ্ভূত বিপ্লবী, সাংবাদিক এবং অধ্যাপক, যিনি বর্তমান বাংলাদেশের অঞ্চল থেকে ব্রিটিশ রাজের বিরুদ্ধে সংগ্রাম করেছিলেন।
১৯১৪ থেকে ১৯২৫ সালের মধ্যে লোহানী ইউরোপে বসবাস করেন, যেখানে তিনি আইন অধ্যয়ন করেন এবং পরবর্তীতে স্থানীয় শ্রম আন্দোলন ও ভারতীয় স্বাধীনতা আন্দোলনে সক্রিয়ভাবে যুক্ত হন। ১৯১৭ সালে রাশিয়ার অক্টোবর বিপ্লব দ্বারা অনুপ্রাণিত হয়ে তিনি ১৯২১ সালে কমিউনিস্ট ইন্টারন্যাশনালের তৃতীয় বিশ্ব কংগ্রেসে অংশগ্রহণ করেন, যেখানে তাঁর লেনিনের সঙ্গে যোগাযোগ হয়। ১৯২৫ সালে তিনি স্থায়িভাবে সোভিয়েত ইউনিয়নে চলে যান এবং সেখানকার একজন অনুবাদক, গবেষক ও অধ্যাপক হিসেবে কাজ করতে থাকেন। তিনি দক্ষিণ এশীয় সমাজ ও বিপ্লবী কৌশল নিয়ে বহু প্রবন্ধ রচনা করেন।
১৯৩৮ সালে মহান আতঙ্কের সময় লোহানীকে এনকেভিডি মিথ্যা গুপ্তচরবৃত্তির অভিযোগে গ্রেপ্তার করে এবং পরবর্তীতে তাঁকে হত্যা করা হয়। ১৯৫৭ সালে তাঁকে মরণোত্তর পুনর্বাসিত (নির্দোষ সাব্যস্ত) করা হয়।
এনওসি*এনএসএফ

এনওসি*এনএসএফ (; এছাড়াও সংক্ষেপে আইওসি কোড এনইডি দ্বারা পরিচিত) হলো নেদারল্যান্ডসের জাতীয় অলিম্পিক কমিটি। এই সংস্থাটির ১৯১২ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর নেদারল্যান্ডসের আর্নহেমে অবস্থিত।
বর্তমানে এনওসি*এনএসএফের সভাপতির দায়িত্ব পালন করছেন আনেকে ভান জানেন-নিবার্গ, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মার্ক ভান ডেন টুয়েল।
১৯১২ সালে নেদারল্যান্ডসের বহু-ক্রীড়ার সর্বোচ্চ সংস্থা হিসেবে এনওসি*এনএসএফ প্রতিষ্ঠিত হয়েছে। বারোন ভান টুইল ভান সেরস্কের্কেন ফ্রেদেরিক এই সংস্থার প্রথম সভাপতির দায়িত্ব পালন করেছেন, যিনি ১৯১২ হতে ১৯২৪ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার পূর্বেই নেদারল্যান্ডস ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
ওলেকসান্ডার মুরাশকো

অলেক্সান্দ্র ওলেক্সান্দ্রোভিচ মুরাশকো (ইউক্রেনীয়: Олександр Олександрович Мурашко; ৭ সেপ্টেম্বর [ও.এস. ২৬ আগস্ট] ১৮৭৫ - ১৪ জুন, ১৯১৯) একজন বিশিষ্ট ইউক্রেনীয় শিল্পী ছিলেন, যিনি তার অস্বাভাবিক অভিব্যক্তিপূর্ণ চিত্রকর্মের জন্য ব্যাপকভাবে পরিচিত।
বিষ্ণু কুমার শর্মা

বিষ্ণু কুমার শর্মা (জন্ম ১৯৫৫) সিকিমের একজন ভারতীয় রাজনীতিবিদ। তিনি পাকিয়ং জেলার রেনক (পূর্ব) বিধানসভা কেন্দ্র থেকে সিকিম ক্রান্তিকারী মোর্চার প্রতিনিধিত্বকারী সিকিম বিধানসভার সদস্য। তিনি ২০১৯ সালের সিকিম বিধানসভা নির্বাচনে জয়ী হন।
শর্মা রেনক থেকে এসেছেন। তাঁর জন্ম প্রয়াত গৌরী শঙ্কর শর্মার ঘরে। তিনি পদ্মচে প্রাথমিক বিদ্যালয়ে মাত্র পঞ্চম শ্রেণী পর্যন্ত পড়াশোনা করেছেন।
শর্মা ২০১৯ সালের সিকিম বিধানসভা নির্বাচনে রেনক পূর্ব বিধানসভা কেন্দ্র থেকে সিকিম ক্রান্তিকারী মোর্চার প্রতিনিধি হিসেবে জয়ী হন। তিনি সিকিম ডেমোক্রেটিক ফ্রন্টের হেমেন্দ্র অধিকারীকে ৩,০৮৬ ভোটের ব্যবধানে পরাজিত করেন। ২০২৩ সালের আগস্টে তিনি সংস্কৃতি, মুদ্রণ ও স্টেশনারি মন্ত্রী হিসেবে নিযুক্ত হন।
এম প্রসাদ শর্মা

এম প্রসাদ শর্মা (জন্ম: ১ এপ্রিল ১৯৭৫) একজন ভারতীয় রাজনীতিবিদ। তিনি সিকিম ক্রান্তিকারী মোর্চা দলের (এসকেএম) সদস্য। তিনি সিকিম বিধানসভার সদস্য (এমএলএ) ছিলেন।
২০০৯ সালে ই এম প্রসাদ শর্মা ভারতীয় জাতীয় কংগ্রেস নামচেবং-এর হয়ে এমএলএ পদে প্রতিদ্বন্দ্বিতা করেছিলেন।
তিনি সিকিম সরকারের আবগারি বিভাগের সম্মানিত উপদেষ্টা।
পরিয়ত্তি, পটিপত্তি, পটিবেধ

পরিয়ত্তি, পটিপত্তি, পটিবেধ (পালি - "শেখা, অনুশীলন করা, উপলব্ধি করা") হল থেরবাদ বৌদ্ধধর্মে একটি শিক্ষামূলক ধারণা যা তিনটি ক্রমবর্ধমান পর্যায়ে বিভক্ত যা বুদ্ধের শিক্ষার পূর্ণ বোধগম্যতায় পরিণত হয়। পরিয়ত্তি বলতে পালি গ্রন্থের সুত্ত ও অট্ঠকথায় সংরক্ষিত বুদ্ধের শিক্ষার তাত্ত্বিক অধ্যয়নকে বোঝায়। পটিপত্তি মানে তত্ত্বকে অনুশীলনে রূপান্তর করা এবং পটিবেধ মানে তত্ত্বকে ভেদ করা বা বরং অভিজ্ঞতার মাধ্যমে এর সত্যতা উপলব্ধি করা, যা চার স্তরের জাগরণের অর্জন। ঐতিহ্যগতভাবে, পরিয়ত্তি পটিপত্তির ভিত্তি হিসেবে কাজ করে, এবং পটিপত্তি পটিবেধের ভিত্তি হিসেবে কাজ করে।
পালি গ্রন্থ হল সবচেয়ে সম্পূর্ণ বৌদ্ধ গ্রন্থ যা একটি প্রাচীন ভারতীয় ভাষায় টিকে আছে, পালি, যা এই ধর্মশাখার পবিত্র ভাষাষ এবং লিঙ্গুয়া ফ্রাঙ্কা হিসেবে ব্যবহৃত হয়। মহাযান এবং বজ্রযানের তুলনায়, থেরবাদ মতবাদের তাত্ত্বিক অধ্যয়ন (পরিয়ত্তি) এবং সন্ন্যাসী শৃঙ্খলা (বিনয়) বিষয়ে রক্ষণশীল হওয়ার প্রবণতা রাখে।[3] এই রক্ষণশীলতার একটি উপাদান হল যে থেরবাদ মহাযান সূত্রগুলির প্রামাণিকতা অস্বীকার করে (যা প্রায় প্রথম শতাব্দী খ্রিস্টপূর্বাব্দ থেকে প্রকাশিত হয়েছিল)।
উ বা খিনের মতে, পরিয়ত্তি হল বুদ্ধ, অরহৎ (সম্পূর্ণ জাগ্রত সত্তা) এবং আর্যদের (যারা নির্বাণের স্বাদ পেয়েছেন) শিক্ষা, যারা চার আর্য সত্যকে সত্যিই এবং বিস্তারিতভাবে বুঝেছেন এবং তাদের নিজেদের অভিজ্ঞতা থেকে যা সত্য বলে জানেন, যা তারা সত্য ও বাস্তব হিসেবে দেখেছেন তা শিক্ষা দেন। যখন বুদ্ধ, অরহৎ বা আরিয়াদের মতো মহৎ ব্যক্তিদের খুঁজে পাওয়া সম্ভব হয় না যাদের শ্রদ্ধা করা ও নির্ভর করা যায়, তখন শাস্ত্রের ৮৪,০০০ বিভাগে সংরক্ষিত বুদ্ধের শিক্ষাকেই নিজের শিক্ষক হিসেবে প্রতিষ্ঠিত করতে হবে। এই শিক্ষাগুলোকে অনুশীলন (পটিপত্তি) করতে হবে যা পটিবেধে পরিচালিত করে, অর্থাৎ পথ (মগ্গ) এবং ফল (ফল) অবস্থা এবং নির্বাণে।
উ বা খিন বলেন, "যখন কেউ একজন বুদ্ধ, অরহৎ এবং মহৎ আরিয়াদের সাথে দেখা করে, তখন কেবলমাত্র তাদের শিক্ষা শুনে এবং অনুসরণ করে নৈতিকতা, একাগ্রতা এবং অন্তর্দৃষ্টি অনুশীলন করা এবং জাগরণের পথ ও ফল লাভ করা সত্যিই সম্ভব, যা তাদের প্রথম হাতের ব্যক্তিগত অভিজ্ঞতা ও জ্ঞানের ভিত্তিতে দেওয়া হয়।"
গৌতম বুদ্ধ কখনও কখনও তাঁর শিক্ষার অনুশীলনকে (পটিপত্তি) ধাপে ধাপে প্রশিক্ষণ (পালি: অনুপুব্বসিক্খা) হিসেবে বর্ণনা করতেন কারণ আর্য অষ্টাঙ্গিক মার্গ একটি মন-শরীর রূপান্তরের প্রক্রিয়া জড়িত, যা কখনও কখনও দীর্ঘ সময়ের মাধোমে উন্মোচিত বা জাগরিত হয়।
যেমন সমুদ্রের একটি ক্রমবর্ধমান তাক, ক্রমবর্ধমান ঢাল, ক্রমবর্ধমান প্রবণতা রয়েছে, যেখানে দীর্ঘ দূরত্বের পরেই হঠাৎ গভীরতা বাড়ে, একইভাবে এই ধর্মের শাসন (ধম্ম-বিনয়) ধাপে ধাপে প্রশিক্ষণ (অনুপুব্বসিক্খা), ক্রমবর্ধমান কার্যসম্পাদন (অনুপুব্বকিরিয়া), ক্রমবর্ধমান অগ্রগতি (অনুপুব্বপটিপদা) রয়েছে, যেখানে দীর্ঘ সময়ের পরেই জ্ঞানে প্রবেশ করা যায়।
— উদান ৫.৫
ধাপে ধাপে প্রশিক্ষণের উপর জোর দেওয়াটি এই তথ্য দ্বারা বোঝা যেতে পারে যে, যেমন দুঃখের উৎপত্তি ঘটায় এমন মানবিক অভ্যাসগুলো দীর্ঘ সময় ধরে গড়ে উঠেছে, সেই একই অভ্যাসগুলো অনুরূপভাবে মুছে ফেলতেও দীর্ঘ সময় লাগে, যার জন্য একটি ধারাবাহিক প্রচেষ্টা প্রয়োজন যা কেবল প্রশিক্ষণের প্রতি একটি আন্তরিক প্রতিশ্রুতির মাধ্যমেই অর্জন করা যায়।
পিনচুকআর্টসেন্টার

পিনচুকআর্টসেন্টার কিয়েভে অবস্থিত একটি বেসরকারি সমসাময়িক শিল্প কেন্দ্র, যেখানে ইউক্রেনীয় এবং আন্তর্জাতিক শিল্পীদের কাজের সংগ্রহ রয়েছে। জাদুঘরটি ১৬ সেপ্টেম্বর ২০০৬ সালে খোলা হয়েছিল ইস্পাত ধনকুবের ভিক্টর পিনচুক দ্বারা।
পিনচুকআর্টসেন্টারের মুল লক্ষ্য হচ্ছে বিভিন্ন শিল্প প্রদর্শন করা এবং জাতীয় ও আন্তর্জাতিক সমসাময়িক শিল্প সংগ্রহ করা। এছাড়াও কেন্দ্রেটি আন্তর্জাতিক শিল্প সংগ্রহ, অস্থায়ী প্রদর্শনী, শিক্ষা কার্যক্রম, প্রকাশনা এবং পণ্ডিতিপূর্ণ গবেষণা নিয়ে কাজ করে থাকে।
২০০৭ এবং ২০০৯ সালে, পিনচুকআর্টসেন্টার আনুষ্ঠানিকভাবে ভেনিস বিয়েনাল এ ইউক্রেনের প্রতিনিধিত্ব করেছিল। এর জাদুঘরের বিনামূল্যে প্রবেশ করা যায়।
পিনচুকআর্টসেন্টারটি ২০০৬ সালে খোলা হয়েছিল, যা ভিক্টর পিনচুক প্রতিষ্ঠা করেছিলেন, যিনি মূলত নিপ্রো এর একজন শিল্পপতি ছিলেন।
২০১২ সালের ফেব্রুয়ারী পর্যন্ত, পিনচুকআর্টসেন্টার উদ্বোধনের পর থেকে মোট দর্শনার্থীর সংখ্যা ১,৪৭৫,০০০ এরও বেশি পৌঁছেছে।
ক্লিফ ওব্রেখট

ক্লিফ ওব্রেখট (জন্ম ১৯৮৫ বা ১৯৮৬) একজন অস্ট্রেলীয় বিলিয়নিয়ার প্রযুক্তি উদ্যোক্তা, যিনি মেলানি পারকিন্সের সাথে ক্যানভার সহ-প্রতিষ্ঠাতা এবং প্রধান পরিচালনা কর্মকর্তা (সিওও) এবং কোম্পানির ১৮% শেয়ারের মালিক।
ক্লিফোর্ডের বাবা স্ট্যান ওব্রেখট ছিলেন একজন সরকারি কর্মচারী এবং মা মেরি ওব্রেখট ছিলেন একজন স্কুল শিক্ষিকা। তিনি পার্থের উত্তরে অবস্থিত কিংসলে নামক শহরতলীতে বড় হয়েছেন।
ওব্রেখট ওয়েস্টার্ন অস্ট্রেলিয়া বিশ্ববিদ্যালয় থেকে ডিগ্রি অর্জন করেছেন।
২০২১ সালের জানুয়ারিতে, তিনি রটনেস্ট দ্বীপে মেলানি পারকিন্সকে বিয়ে করেন।
এন১১৪ (বাংলাদেশ)

জাতীয় মহাসড়ক ১১৪ বা কুমিল্লা–ব্রাহ্মণবাড়িয়া বাইপাস রোড বাংলাদেশ জাতীয় মহাসড়ক যা কুমিল্লাকে পরোক্ষভাবে ব্রাহ্মণবাড়িয়ার সাথে যুক্ত করেছে। সড়কটির মোট দৈর্ঘ্য ।
কুমিল্লা শহরের ফৌজদারী চত্বর থেকে সড়কটি শুরু হয়েছে। কুমিল্লা শহরাংশে সড়কটি কোর্ট রোড ও মাজার রোড নামে পরিচিত। সড়কটির কুমিল্লা সড়ক ও জনপথ বিভাগের অধীনে রয়েছে।
সড়কটি ব্রাহ্মণবাড়িয়া জেলার কসবা উপজেলার সৈয়দাবাদ মোড়ে জাতীয় মহাসড়ক ১০২-এর সাথে মিলিত হয়েছে। সড়কটির ব্রাহ্মণবাড়িয়া সড়ক ও জনপথ বিভাগের অধীনে রয়েছে।
এই সড়কে মোট ৯টি সেতু ও ৩৩টি কালভার্ট রয়েছে। সবচেয়ে বড় সেতুটি কুমিল্লা শহরে গোমতী নদীর উপরে নির্মিত হয়েছে যা ‘চাঁদপুর গোমতী সেতু’ নামে পরিচিত। এই সেতুটির দৈর্ঘ্য ।
ওয়াশিংটন চুক্তি (প্রত্যয়ন)

ওয়াশিংটন চুক্তি হলো স্নাতক ও স্নাতকোত্তর পর্যায়ে পেশাগত প্রকৌশল শিক্ষার্থীদের শিক্ষাগত সনদ প্রদানের নিয়মাবলি সংক্রান্ত একটি আন্তর্জাতিক চুক্তি। সংশ্লিষ্ট দেশসমূহের প্রকৌশল শিক্ষার ডিগ্রি/সনদ প্রদানের দায়িত্বে থাকা সংস্থাগুলো সাধারণত এই সনদে স্বাক্ষর করে থাকে। ২০২৪ সালের জানুয়ারি পর্যন্ত এই চুক্তিতে স্বাক্ষরকারী পূর্ণ সদস্য দেশসমূহ হলো অস্ট্রেলিয়া, আয়ারল্যান্ড, ইন্দোনেশিয়া, কানাডা, কোস্টারিকা, চীন, জাপান, তাইওয়ান, তুরস্ক, দক্ষিণ আফ্রিকা, দক্ষিণ কোরিয়া, নিউজিল্যান্ড, পাকিস্তান, পেরু, ফিলিপাইন, বাংলাদেশ, ভারত, মার্কিন যুক্তরাষ্ট্র, মালয়েশিয়া, মেক্সিকো, যুক্তরাজ্য, রাশিয়া, শ্রীলঙ্কা, সিঙ্গাপুর ও হংকং।
ওয়াশিংটন চুক্তির মাধ্যমে স্বাক্ষরকারী দেশসমূহের প্রকৌশল শিক্ষার সনদ ও মূল্যায়নকে সমতুল্য হিসেবে গণ্য করা হয়। এর মাধ্যমে চুক্তিতে স্বাক্ষরকারী একটি দেশ অন্য দেশের স্বীকৃত বিষয়সমূহ থেকে স্নাতক পাশ করা একজন শিক্ষার্থীকে প্রকৌশল খাতে কর্মজীবনে প্রবেশের উপযোগী হিসেবে স্বীকৃতি দিয়ে থাকে। তবে, এই স্বীকৃতি সংশ্লিষ্ট বিষয়ে পাঠদানের দিন থেকে নয়, বরং চুক্তিতে অন্তর্ভুক্তির দিন থেকে গণ্য করা হয়।
ওয়াশিংটন চুক্তি স্নাতক ও স্নাতকোত্তর উভয় পর্যায়ের প্রকৌশল ডিগ্রি/সনদের জন্যই প্রযোজ্য। তবে প্রকৌশল প্রযুক্তি সংশ্লিষ্ট খাতের শিক্ষাব্যবস্থা এই চুক্তির আওতাভুক্ত নয়, বরং তা সিডনি চুক্তি ও ডাবলিন চুক্তির আওতাভুক্ত। কেবল চুক্তির আওতাভুক্ত হওয়ার পরেই ওয়াশিংটন চুক্তির অধীনে প্রয়োজনীয় শিক্ষাগত যোগ্যতাকে স্বীকৃতি দেওয়া হয়। ওয়াশিংটন চুক্তি পেশাদার প্রকৌশলীদের লাইসেন্স প্রদান কিংবা চার্টার্ড প্রকৌশলীদের নিবন্ধনে সরাসরি জড়িত নয়। চুক্তি শুধু স্বাক্ষরকারী দেশসমূহের লাইসেন্সিং প্রক্রিয়ায় প্রয়োজনীয় শিক্ষাগত যোগ্যতার মাপকাঠি নির্ধারণ করে।
নিচের তালিকায় ওয়াশিংটন চুক্তিতে পূর্ণ স্বাক্ষরকারী দেশ ও অঞ্চল, তাদের সংশ্লিষ্ট ডিগ্রি/সনদ প্রদানকারী সংস্থা এবং পূর্ণ স্বাক্ষরকারী হিসেবে অন্তর্ভুক্তির বছর উল্লেখ করা হয়েছে।
নিচের দেশগুলো অস্থায়ী স্বাক্ষরকারী দেশের মর্যাদাসম্পন্ন এবং নিকট ভবিষ্যতে পূর্ণ স্বাক্ষরকারী দেশের মর্যাদা লাভ করবে:
কাজী আব্দুস সাত্তার

কাজী আব্দুস সাত্তার মুক্তিযুদ্ধের একজন বীর মুক্তিযোদ্ধা এবং বাংলাদেশের তৃতীয় সর্বোচ্চ বীরত্বসূচক পুরস্কার বীর প্রতীক-এর প্রাপক। ২০২৩ সালে, বাংলাদেশ সরকার তাকে মুক্তিযুদ্ধে অবদানের জন্য বাংলাদেশের সর্বোচ্চ বেসামরিক পুরস্কার স্বাধীনতা পুরস্কার (মরণোত্তর) প্রদান করেন। তার জন্ম মাদারিপুর জেলার কালকিনী উপজেলার গোপালপুরের কাজী পরিবারে। তিনি চিকিৎসক ও রাজনীতিবিদ ছিলেন। তার মেয়ে জোহরা বেগম কাজী ছিলেন প্রথম বাঙালি মুসলিম নারী চিকিৎসক।
মোঃ ফজলুল হক

মোঃ ফজলুল হক ছিলেন পাকিস্তান বিমান বাহিনীর একজন ফ্লাইট সার্জেন্ট এবং মুক্তিযুদ্ধের একজন বীর মুক্তিযোদ্ধা। তিনি তার সহকর্মী ফ্লাইট সার্জেন্ট জহুরুল হকের সাথে আগরতলা ষড়যন্ত্র মামলার অন্যতম আসামি ছিলেন। কারাগারে পাকিস্তানি প্রহরীদের গুলিতে জহুরুল হক নিহত হন এবং ফজলুল হক আহত হন। এই ঘটনার প্রতিবাদে ঊনসত্তরের গণঅভ্যুত্থানে তীব্র রূপ নেয়।
২০২৪ সালে, বাংলাদেশ সরকার মুক্তিযুদ্ধে তার অবদানের জন্য তাকে বাংলাদেশের সর্বোচ্চ বেসামরিক পুরস্কার স্বাধীনতা পুরস্কার প্রদান করে।
এন১২০ (বাংলাদেশ)

জাতীয় মহাসড়ক ১২০ বা কুমিল্লা টাউন ওল্ড সেকশন কুমিল্লায় অবস্থিত বাংলাদেশের একটি জাতীয় মহাসড়ক। সড়কটি কুমিল্লার বিভিন্ন স্থানে বিভিন্ন নামে যেমন গ্র্যান্ড ট্রাঙ্ক রোড, কুমিল্লা রোড, আলেখারচর বিশ্বরোড ইত্যাদি নামে পরিচিত। সড়কটির মোট দৈর্ঘ্য ।
আন্তর্জাতিক উদ্ভিদ স্বাস্থ্য দিবস

জাতিসংঘ ১২ মে আন্তর্জাতিক উদ্ভিদ স্বাস্থ্য দিবস (IDPH) নির্ধারণ করেছে যাতে বিশ্বব্যাপী সচেতনতা বৃদ্ধি পায় যে উদ্ভিদের স্বাস্থ্য রক্ষা কীভাবে ক্ষুধা দূর করতে, দারিদ্র্য হ্রাস করতে, জীববৈচিত্র্য ও পরিবেশ রক্ষা করতে এবং অর্থনৈতিক উন্নয়নকে উৎসাহিত করতে পারে। এই দিবসটি ২০২০-২০২১ সালে পালিত আন্তর্জাতিক উদ্ভিদ স্বাস্থ্য বর্ষ ২০২০- এর একটি গুরুত্বপূর্ণ উত্তরাধিকার।
২০২২ সালের মার্চ মাসে বলিভিয়া, ফিনল্যান্ড, পাকিস্তান, ফিলিপাইন, তানজানিয়া এবং জাম্বিয়ার স্বাক্ষরিত একটি প্রস্তাবে ( A/RES/76/256 ) জাতিসংঘের সাধারণ পরিষদ সর্বসম্মতিক্রমে এই দিবসটি পালনের সিদ্ধান্ত গ্ৰহণ করে। প্রস্তাবে বলা হয়েছে যে সুস্থ উদ্ভিদ পৃথিবীর সমস্ত জীবনের ভিত্তি, সেইসাথে বাস্তুতন্ত্রের কার্যকারিতা এরা রক্ষা করে। ২০৫০ সালের মধ্যে ক্রমবর্ধমান বিশ্ব জনসংখ্যার খাদ্য সরবরাহের জন্য প্রয়োজনীয় কৃষির উপযুক্ত উন্নয়নের জন্য উদ্ভিদের স্বাস্থ্য খুবই গুরুত্বপূর্ণ।
এই বিশ্বের বুকে উদ্ভিদ আছে বলেই মানব সভ্যতা টিকে আছে।
আমাদের স্বাস্থ্য এবং আমাদের গ্রহের স্বাস্থ্য উভয়ই উদ্ভিদের উপর নির্ভরশীল। আমরা যে খাদ্য খাই তার ৮০ শতাংশ এবং আমরা যে অক্সিজেন নিই তার ৯৮ শতাংশ উদ্ভিদ তৈরি করে। বর্তমানে উদ্ভিদের স্বাস্থ্য খুবই ক্ষতিগ্রস্ত হচ্ছে। প্রতি বছর ৪০ শতাংশ পর্যন্ত খাদ্য ফসল ( FAO, ২০২১ ) পোকামাকড় এবং রোগের কারণে নষ্ট হয়ে যাচ্ছে। কৃষির ক্ষতি হচ্ছে, গ্রামীণ জীবিকা ক্ষতির সম্মুখীন হচ্ছে। যেহেতু উদ্ভিদের রোগ বিশ্ব অর্থনীতিতে ২২০ বিলিয়ন ডলারেরও বেশি ক্ষতি করে এবং আক্রমণাত্মক পোকামাকড় কমপক্ষে ৭০ বিলিয়ন ডলার ( FAO, ২০২১ ), তাই উদ্ভিদ স্বাস্থ্য জরুরি অবস্থা মোকাবেলার চেয়ে কীটপতঙ্গ এবং রোগ থেকে উদ্ভিদকে রক্ষা করা অনেক বেশি সাশ্রয়ী।
জলবায়ু পরিবর্তন এবং মানুষের কার্যকলাপ বাস্তুতন্ত্রের পরিবর্তন ঘটাচ্ছে এবং জীববৈচিত্র্যের ক্ষতি করছে, একই সাথে পোকামাকড়ের বিকাশের জন্য নতুন নতুন সুযোগ তৈরি করছে। আন্তর্জাতিক ভ্রমণ এবং বাণিজ্য, যা গত দশকে তিনগুণ বৃদ্ধি পেয়েছে, তাও পোকামাকড় এবং রোগ ছড়াচ্ছে।
এই সংকট থেকে মুক্তি পাওয়ার জন্য আমাদের উদ্ভিদের স্বাস্থ্য রক্ষা করতেই হবে। সকলেরই উপযুক্ত ভূমিকা পালন করতে হবে যাতে উদ্ভিদের স্বাস্থ্যরক্ষা ঠিকমতো বজায় থাকে।
ফ্রিহ্যাল

ফ্রিহ্যাল ছিল একটি স্বেচ্ছাসেবাভিত্তিক কম্পিউটিং প্রকল্প, যার লক্ষ্য ছিল একটি স্বশিক্ষণক্ষম চ্যাটবট তৈরি করা। বর্তমানে এই প্রকল্পটি আর সক্রিয় নয়।
শুরুতে এই প্রোগ্রামটির নাম ছিল জেলিজা, যা জোসেফ ওয়েইজেনবাউম-এর তৈরি বিখ্যাত চ্যাটবট এলিজা-কে স্মরণ করে রাখা হয়েছিল। নামের ‘জ’ অক্ষরটি এসেছে জাভা প্রোগ্রামিং ভাষা থেকে, কারণ প্রথমে এটি জাভা-তেই তৈরি করা হয়েছিল। ২০০৮ সালের মে মাসে, প্রোগ্রামিং ভাষা বদলের কারণে এর নাম বদলে রাখা হয় ফ্রিহ্যাল। এই নতুন নামটি এসেছে ২০০১: আ স্পেস ওডিসি সিনেমায় ব্যবহৃত কম্পিউটার হ্যাল-এর অনুপ্রেরণায়।
ফ্রিহ্যাল এমন একটি প্রোগ্রাম, যা মানুষের মতো আচরণ অনুকরণ করতে সেমান্টিক নেটওয়ার্ক ও নানা আধুনিক প্রযুক্তি ব্যবহার করে—যেমন প্যাটার্ন চিনে নেওয়া, শব্দের মূল রূপ শনাক্ত করা (স্টেমিং), বাক্যের অংশ বিশ্লেষণ, আর হিডেন মার্কভ মডেল।
এই চ্যাটবট নিজে নিজেই শিখতে পারে। কেউ যখন কী–বোর্ডে কিছু লেখে, তখন কথোপকথনের মাধ্যমে এটি নিজের তথ্যভাণ্ডার আরও সমৃদ্ধ করে। বর্তমানে এটি ইংরেজি ও জার্মান ভাষায় কাজ করতে পারে।
বার্কলি ওপেন ইনফ্রাস্ট্রাকচার ফর নেটওয়ার্ক কম্পিউটিং প্ল্যাটফর্ম ব্যবহার করে এই প্রোগ্রামের জন্য নতুন সেমান্টিক নেটওয়ার্ক তৈরি করা হতো। তবে FreeHAL@home নামে পরিচিত সেই প্রকল্পটির কার্যক্রম এখন বন্ধ হয়ে গেছে।
২০০৮ সালে, প্রতি বছর অনুষ্ঠিত চ্যাটবট প্রতিযোগিতা চ্যাটারবক্স চ্যালেঞ্জ-এ “সবচেয়ে জনপ্রিয়” বিভাগে প্রথম পুরস্কার জিতে নিয়েছিল এই প্রোগ্রামটি।
২০০৮ সালের ডিসেম্বর সংখ্যার (ইস্যু ৯৭) লিনাক্স ম্যাগাজিন-এ ফ্রিহ্যাল-কে নিয়ে একটি প্রতিবেদন প্রকাশিত হয়েছিল। এছাড়া জার্মান ম্যাগাজিন com!-এ এই প্রোগ্রামটি মাসের সেরা দশটি ওপেন-সোর্স প্রোগ্রামের তালিকায় স্থান পেয়েছিল, এবং ম্যাগাজিনের সিডি/ডিভিডিতেও এটি অন্তর্ভুক্ত ছিল।
ফজলে এলাহী আকবর

ফজলে এলাহী আকবর (জন্ম: ৬ নভেম্বর ১৯৫৭) হলেন বাংলাদেশ সেনাবাহিনীর একজন প্রাক্তন মেজর জেনারেল যিনি সুদানে জাতিসংঘের অগ্রগামী মিশনের সামরিক উপদেষ্টা হিসেবে দায়িত্ব পালন করেছিলেন। তিনি ২০০৪ থেকে ২০০৬ সাল পর্যন্ত সুদানে জাতিসংঘ মিশনের ফোর্স কমান্ডার হিসেবে দায়িত্ব পালন করেছেন।
কর্মজীবনে তিনি ৪৬তম স্বতন্ত্র পদাতিক ব্রিগেড কমান্ডার,১০১ পদাতিক ব্রিগেড কমান্ডার, ১৯ পদাতিক ডিভিশনের জিওসি, সামরিক বাহিনী কমান্ড ও স্টাফ কলেজের কমানড্যান্ট এবং ১১ পদাতিক ডিভিশনের জিওসি হিসাবে দায়িত্ব পালন করেছেন।
১৯৮৮ থেকে ১৯৮৯ সাল পর্যন্ত ফজলে এলাহী আকবর জাতিসংঘের ইরান-ইরাক সামরিক পর্যবেক্ষক দলের অংশ হিসেবে প্রথম জাতিসংঘ শান্তিরক্ষা মিশনে অংশ নিয়েছিলেন
ফজলে এলাহী আকবর সোশ্যাল ইসলামী ব্যাংক পিএলসির একজন পরিচালক। তার বিরুদ্ধে জেনারেল মঈন উ আহমেদের তদবির প্রচেষ্টার পর ২০০৬ সালে তিনি বাংলাদেশ সেনাবাহিনী থেকে অবসর গ্রহণ করেন। ২০০৮ সালের ২১ অক্টোবর তিনি বাংলাদেশের প্রাক্তন প্রধানমন্ত্রী খালেদা জিয়ার ব্যক্তিগত নিরাপত্তা বাহিনীর প্রধান হিসেবে যোগদান করেন।
ইউক্রেনীয় জাতীয় চেরনোবিল জাদুঘর

ইউক্রেনীয় জাতীয় চেরনোবিল জাদুঘর (", Ukrayins'kyy natsional'nyy muzey "Chornobyl'"") একটি ইতিহাস জাদুঘর, যা ইউক্রেনের কিয়েভে অবস্থিত। এটি ১৯৮৬ সালের চেরনোবিল বিপর্যয় ও এর পরিণতি নিয়ে উৎসর্গকৃত।
এই জাদুঘরে ছবি, সামাজিক নিদর্শন, ছোট ছোট মডেল এবং নানা ধরনের প্রদর্শনী রয়েছে। সাধারণ মানুষ যেন দুর্ঘটনাটি ভালোভাবে বুঝতে পারে, সেই লক্ষ্যেই জাদুঘরটি সাজানো হয়েছে। কিছু প্রদর্শনীতে দুর্ঘটনাটি কীভাবে ঘটেছিল, ধাপে ধাপে তা দেখানো হয়েছে। আবার কিছু অংশে দুর্ঘটনায় প্রাণহানি ও এর সামাজিক ও সাংস্কৃতিক প্রভাব তুলে ধরা হয়েছে।
এই বিষয়টি দৃশ্যত অনেক গভীর ও স্পর্শকাতর, তাই জাদুঘরটি দর্শনার্থীদের জন্য একটি মনোযোগকেন্দ্রিক ও ভাবনাপ্রবণ অভিজ্ঞতা তৈরি করে।
জাদুঘরটি একটি শতাব্দীপ্রাচীন ভবনে অবস্থিত, যা আগে অগ্নিনির্বাপক বাহিনীর কার্যালয় ছিল। ১৯৯২ সালে ইউক্রেনের রাষ্ট্রীয় অগ্নিসুরক্ষা বিভাগ এই ভবনটি জাদুঘরের জন্য প্রদান করে।
জাদুঘরটি "স্মরণপত্র" (, "Knyha Pam'yati") নামের একটি বিশেষ অনলাইন তথ্যভান্ডারকে সহায়তা করে। এটি চেরনোবিল দুর্ঘটনার পর উদ্ধার ও ব্যবস্থাপনায় যুক্ত ছিলেন এমন "লিকুইডেটরদের" নিয়ে তৈরি—যাঁদের অনেকেই তাদের জীবন উৎসর্গ করেছিলেন। এখানে প্রত্যেক ব্যক্তির জন্য আলাদা একটি পৃষ্ঠা রয়েছে, যাতে ছবি ও সংক্ষিপ্ত তথ্য যুক্ত আছে।
এই তথ্যগুলোর মধ্যে রয়েছে: "তেজস্ক্রিয়তার ক্ষতির মাত্রা", "যে কাজে তিনি নিযুক্ত ছিলেন", এবং "পরবর্তী জীবনে কী হয়েছে" ইত্যাদি। এই প্রকল্পটি শুরু হয় ১৯৯৭ সালে, এবং ২০১৩ সালের ফেব্রুয়ারি পর্যন্ত এতে ৫,০০০-এরও বেশি লিকুইডেটরের তথ্য যুক্ত হয়েছে।
তথ্যভান্ডারটি বর্তমানে কেবলমাত্র ইউক্রেনীয় ভাষায় পাওয়া যায়। এটি কোনো সম্পূর্ণ বা সরকারি তালিকা না হলেও, অনলাইনে জনসাধারণের জন্য উন্মুক্ত এমন তালিকাগুলোর মধ্যে এটি সম্ভবত একমাত্র।
জাদুঘরটি ইউক্রেন সরকার এবং কিয়েভের স্থানীয় সরকার দ্বারা প্রতিষ্ঠিত ও সমর্থিত। বেসরকারি ও বিদেশি অনুদানও এখানে নিয়মিত আসে। এছাড়াও, জাদুঘরটি জাপান সরকার থেকেও অর্থায়ন পেয়েছে।
ইংরেজি ও অন্যান্য পশ্চিমা ভাষায় গাইডসহ ভ্রমণের ব্যবস্থা করা যায়, এবং প্রদর্শনীর অনেক সাইন ইংরেজিতে অনূদিত হয়েছে। রেকর্ড করা অডিও বর্ণনাও ইংরেজি ও অন্যান্য ভাষায় অনুবাদ করা হয়েছে।
জাদুঘরটি শহরের কেন্দ্রস্থলের ঐতিহাসিক পদিল এলাকায়, খোরিভা লেন ১ নম্বরে ("provulok Khoryva, 1") অবস্থিত।
নিকটতম কিয়েভ মেট্রো স্টেশন হলো কনট্রাকতোভা প্লশ্চা স্টেশন, যা কনট্রাকতোভা স্কয়ার-এ অবস্থিত। এখানে বিভিন্ন ট্রাম, বাস ও মার্শরুতকা রুট মিলিত হয়েছে। জাদুঘরের আশেপাশে গাড়ি পার্কিংয়ের জায়গা খুব সীমিত।
বড়ুয়া সাগর

বডুয়া সাগর ভারতের উত্তর প্রদেশ রাজ্যের ঝাঁসি জেলার একটি শহর ও একটি পৌর বোর্ড। বড়ুয়া সাগর তাল নামক হ্রদের নাম থেকে শহরটির নাম এসেছে। হ্রদের পাশে মহর্ষি শ্রৃঙ্গিরিশির একটি মন্দিরও অবস্থিত।
২০১১ সালের ভারতের জনগণনা অনুযায়ী, বড়ুয়া সাগরের মোট জনসংখ্যা ছিল ২২,০৭৫ জন। জনসংখ্যার ৫৩% পুরুষ এবং ৪৭% নারী। বড়ুয়া সাগরে গড় সাক্ষরতার হার ৭১.৬২%, যা রাজ্যের গড় ৬৭.৬৮%-এর চেয়ে বেশি; এর মধ্যে ৮১.০৭% পুরুষ এবং ৬১.৪৩% নারী সাক্ষর। জনসংখ্যার ১৩% ছয় বছরের কম বয়সী শিশু। বড়ুয়া সাগরের নারী-পুরুষ অনুপাত প্রতি ১০০০ জন পুরুষে ৯২০ জন নারী, যা রাজ্য গড় ৯১২-এর চেয়ে বেশি। তবে, শিশু লিঙ্গানুপাত হল ৮৭৩, যা রাজ্য গড় ৯০২-এর তুলনায় কম। বড়ুয়া সাগরের ৯২% মানুষ হিন্দু, ৬.৪৮% মুসলিম, ০.০৪% খ্রিস্টান, ১.৯৫% জৈন এবং অন্যান্য সংখ্যালঘু সম্প্রদায়ের অন্তর্গত।
শ্রবণ কক্ষ

শ্রবণ কক্ষ (La Chambre d'Écoute, ১৯৫২) হচ্ছে বেলজিয় চিত্রশিল্পী র‍্যনে মাগ্রিত অঙ্কিত একটি পরাবাস্তববাদী চিত্রকর্ম। এটি ১৯৫৭ সালে ক্যানভাসে ক্যানভাসে তৈলচিত্র হিসেবে সম্পন্ন হয়। এটি বর্তমানে টেক্সাসের হিউস্টন শহরের মেনিল কালেকশনে সংরক্ষিত রয়েছে। এই চিত্রকর্মের আরেকটি সংস্করণ (একই নামে) ১৯৫৮ সালে আঁকা হয় এবং সেটি বর্তমানে একটি ব্যক্তিগত সংগ্রহে রয়েছে।
উভয় চিত্রেই একটি সবুজ আপেল দেখা যায়, যা দেখতে প্রায় একই রকম। তবে আপেলটি রাখা হয়েছে ভিন্ন ভিন্ন কক্ষে। ১৯৫২ সালের সংস্করণে কাঠের মেঝে এবং সাদা ফ্রেমের কাঁচের জানালা সহ একটি ঘর দেখা যায়। আর ১৯৫৮ সালের সংস্করণে দেখা যায় ধূসর ইটের দেয়ালবিশিষ্ট একটি কক্ষ, যেখানে একটি খোলা খিলান জানালা রয়েছে।
এই চিত্রকর্মে মাগ্রিতের কাজে সাধারণত যে বিষয়গুলো দেখা যায়, সেগুলোর অনেকগুলোই ফুটে উঠেছে। আপেল যে তার কাজে বারবার ফিরে আসে, তার উদাহরণ হিসেবে আরও কিছু চিত্রকর্ম হল "ল্য ফিস দ্য লম" (১৯৬৪), যেখানে একটি আপেল একটি বোলার হ্যাট পরা ব্যক্তির মুখ ঢেকে রেখেছে; এবং "এটি কোনও আপেল নয়" (১৯৬৪), যেখানে একটি আপেলের নিচে লেখা রয়েছে ""Ceci n'est pas une pomme" ("এটি কোনও আপেল নয়")"। এই চিত্রকর্মে বস্তুর আকার নিয়ে খেলা করা হয়েছে, যেটি মাগ্রিতের অন্য অনেক কাজেও দেখা যায়। যেমন, "ইলেকটিভ অ্যাফিনিটিস" (১৯৩৩) চিত্রে একটি ডিম একটি পাখির খাঁচা ভরে রেখেছে; "কুস্তিগীরদের সমাধি" (১৯৬১)-এ একটি লাল গোলাপ একটি পুরো ঘর জুড়ে রয়েছে; এবং "ব্যক্তিগত মূল্যবোধ" (১৯৫১–৫২)-এ ঘরের সাধারণ আসবাবের তুলনায় চিরুনি, গ্লাস ও সাবানের মতো জিনিসগুলোকে অনেক বড় করে দেখানো হয়েছে।
১৯৫৮ সালের সংস্করণটি ১৯৬৯ সালে দ্য জেফ বেক গ্রুপ-এর "বেক-ওলা" অ্যালবামের প্রচ্ছদে ব্যবহৃত হয়।
এটি লুনা ব্যান্ডের "হার্ট অ্যাটাক" গানেও ব্যবহৃত হয়, বিশেষ করে চুর একক পারফরম্যান্সে একটি ইন্টারঅ্যাকটিভ দৃশ্য হিসেবে।
ছায়া যুদ্ধ

ছায়া যুদ্ধ হলো (ইংরেজি A War of Shadows) একটি দেশ সরাসরি যুদ্ধে অংশ গ্রহণ না করে তাদের আদর্শ বা তাদের ব্লকে থাকা শক্তি বা রাষ্ট্রকে অস্ত্র, অর্থ, প্রযুক্তি বা চাহিদা অনুযায়ী অন্য কোনো ধরনের সহযোগিতা দিয়ে যুদ্ধ করা। 
ধারনা করা হয় ১৯৪১ সালে জার্মান প্রথম ছায়া যুদ্ধ শুরু করে। প্রকৃত পক্ষে এ ছায়া যুদ্ধ অতি প্রাচীন কাল থেকে চলমান।
বিশ্বজুড়ে কয়েকটি জায়গায় সরকারি বাহিনীর বিরুদ্ধে বিভিন্ন বিদ্রোহী বাহিনী লড়াই করছে। অনেক ক্ষেত্রে এসব বাহিনীগুলো শক্তিধর কোনো না কোনো রাষ্ট্রের আনুকূল্য পেয়ে আসছে। আবার ইউক্রেনের মতো কয়েকটি জায়গায় 'প্রাইভেট বাহিনী'ও ব্যবহৃত হবার উদাহরণ আছে। রাশিয়ার বিরুদ্ধে আমেরিকা ও ইউরোপ ছায়া যুদ্ধ করছে। সিরিয়ায় বিদ্রহী গোষ্ঠীকে আমেরিকা, ইসরাইল ও তুরস্কের সহযোগিতা এবং আসাদ সরকারকে ইরানের সহযোগিতা। মিয়ানমারে আরাকান আর্মিকে আমেরিকার সহযোগিতা এবং চীন-রাশিয়ার জান্তা সরকারবে সহযোগিতা।